Spôsoby ukončenia objasňovania sú: - odloženie veci záznamom (ak nie je podozrenie z priestupku alebo ho nemožno prejednať), - uloženie záznamom (ak sa nepodarí spravidla v jednomesačnej lehote zistiť skutočnosti nasvedčujúce tomu, že priestupok spáchala konkrétna osoba), - odovzdanie veci príslušnému orgánu (ak ide o priestupok prejednávaný podľa osobitných predpisov, iný správny delikt, trestný čin) a - predložením správy o výsledku objasňovania priestupku orgánu, ktorý je priestupok oprávnený prejednať, ak objasňujúci orgán nie je kompetentný sám vec prejednať na ústnom pojednávaní. Treba odlišovať objasnenie priestupku od jeho prejednávania, pretože orgán, ktorý je priestupok kompetentný objasňovať, nemusí byť kompetentný na jeho prejednávanie. Priestupky objasňujú predovšetkým správne orgány, ktoré môžu priestupky aj prejednať. Taxatívne vymedzené priestupky objasňujú orgány Policajného zboru (napr. proti občianskemu spolunažívanie alebo proti verejnému poriadku), orgány Vojenskej polície, Zboru väzenskej a justičnej stráže, orgány obecnej polície ako i iné orgány, ak to tak ustanovuje osobitný zákon.
Objasňovanie priestupkov podľa odseku 1 vykonávajú správne orgány, ktoré sú príslušné prejednať zistené priestupky, ak priestupok zistili v rozsahu svojej pôsobnosti alebo ak im priestupok oznámil iný orgán (§ 56 ods. 1), ktorý nie je oprávnený priestupok prejednať podľa tohto alebo iného zákona. Správne orgány sú oprávnené požiadať o vykonanie objasňovania priestupkov orgány oprávnené objasňovať priestupky podľa odseku 3 v rozsahu ich pôsobnosti.
§ 58 ods. 2 zákona č. 372/1990 Zb. o priestupkoch.
obstaranie podkladov potrebných na rozhodnutie správneho orgánu o tom, či sa stal skutok, ktorý je priestupkom a či tento skutok spáchala osoba podozrivá zo spáchania priestupku, akú sankciu je zaň potrebné uložiť a na rozhodnutie o náhrade škody
PODĽA: § 58 ods. 1 zákona č. 372/1990 Zb. o priestupkoch.